[{"text_idx": "#000000", "text": "Suhiltzaileak Uriburu kalera bertaratu behar izan dira"}, {"text_idx": "#000001", "text": "Atzo arratsaldeko 18:00 inguruan Erguingo Uriburu kaleko instalazio elektriko batean sute txiki bat piztu zen."}, {"text_idx": "#000002", "text": "\u201cLeherketa txiki batzuk izan dira eta txinparta batzuek salto egin dute\u201d bertako bizilagun batek azaldu zigun bezala."}, {"text_idx": "#000003", "text": "Larrialdi-zerbitzuei abisatu zieten, suhiltzaileak bertaratu ziren, eta \u201ctokia ziurtatzen\u201d jardun zuten. Bizilagun honek bere kezka azaldu du \u201csu hartutako argindarraren kableen ondoan gasaren hodiak daudelako\u201d."}, {"text_idx": "#000004", "text": "Gaueko 21:00 aldera Iberdrolako bi teknikari bertaratu ziren, eta besteak beste, transformadorea aztertzen aritu ziren."}]